RO Jurnalul Ofícial al Uniunii Europene 53

31996R2214



JURNALUL OFÍCIAL AL UNIUNII EUROPENE

REGULAMENTUL (CE) NR. 2214/96 AL COMISIEI

din 20 noiembrie 1996

privind indicii armonizați ai prețurilor de consum: transmiterea și difuzarea subindicilor IAPC

(Text cu relevanță pentru SEE)

COMISIA COMUNITĂȚILOR EUROPENE,

având în vedere tratatul de instituire a Comunității Europene,

având în vedere Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum (1),

întrucât, în temeiul articolului 5 alineatul (1) litera (b) din Regulamentul (CE) nr. 2494/95, fiecare stat membru trebuie să elaboreze un indice armonizat al prețurilor de consum (IAPC) începând cu indicele pentru luna ianuarie 1997;

întrucât articolul 9 din Regulamentul (CE) nr. 2494/95 solicită statelor membre să prelucreze datele culese în vederea producerii IAPC care să acopere categoriile COICOP (clasificarea consumului individual după scop); întrucât aceste categorii necesită o adaptare;

întrucât articolul 11 din Regulamentul (CE) nr. 2494/95 solicită ca IAPC și subindicii corespunzători să fie publicați de către Comisie (Eurostat); întrucât este necesară specificarea acestor subindici;

întrucât sunt necesare măsuri de aplicare care să asigure comparabilitatea IAPC în conformitate cu articolul 5 alineatul (3) din Regulamentul (CE) nr. 2494/95;

întrucât măsurile prevăzute prin prezentul regulament sunt în conformitate cu avizul Comitetului pentru Programul Statistic (CPS), creat prin Decizia 89/382/CEE, Euratom a Consiliului (2);

întrucât Institutul Monetar European a fost consultat în conformitate cu articolul 5 alineatul (3) din Regulamentul (CE) nr. 2494/95 și a emis un aviz favorabil,

ADOPTĂ PREZENTUL REGULAMENT:

Articolul 1

Obiectiv

Obiectivul prezentului regulament constă în elaborarea subindicilor indicelui armonizat al prețurilor de consum (IAPC), care se calculează în fiecare lună de către statele membre și sunt transmiși și difuzați de către Comisie (Eurostat).

Articolul 2

Definiții

În sensul prezentului regulament, un „subindice al IAPC” este definit drept un indice de preț pentru oricare dintre categoriile de cheltuieli prezentate în anexa I și ilustrate în anexa II la prezentul regulament. Aceștia se bazează pe clasificarea COICOP/IAPC (clasificarea consumului individual după scop adaptată la nevoile IAPC) (3). Termenul „difuzare” se referă la difuzarea datelor în orice format.

Articolul 3

Elaborarea și transmiterea subindicilor

Statele membre elaborează și transmit Comisiei (Eurostat) în fiecare lună toți subindicii (anexa I) care au o pondere ce reprezintă mai mult decât a mia parte din cheltuielile totale incluse în IAPC (4). Împreună cu indicele pentru luna ianuarie 1997, statele membre transmit, de asemenea, Comisiei (Eurostat) informațiile referitoare la ponderi și, ulterior, ori de câte ori se modifică structura de ponderare.

Articolul 4

Difuzarea subindicilor

Comisia (Eurostat) difuzează subindicii IAPC pentru categoriile enumerate în anexa I la prezentul regulament, considerând că 1996 = 100.

Articolul 5

Controlul de calitate

Statele membre furnizează Comisiei (Eurostat), la cerere, informații referitoare la încadrarea bunurilor și serviciilor în categoriile de cheltuieli din anexele I și II, suficiente pentru evaluarea conformității cu prezentul regulament.

Articolul 6

Intrarea în vigoare

Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 noiembrie 1996. Pentru Comisie Yves-Thibault DE SILGUY Membru al Comisiei

(1) JO L 257, 27.10.1995, p. 1.

(2) JO L 181, 28.6.1989, p. 47.

(3) Anexa I la Regulamentul (CE) nr. 1749/96 al Comisiei din 9 septembrie 1996 privind măsurile inițiale de aplicare a Regulamentului (CE) nr. 2494/95 al Consiliului privind indicii armonizați ai prețurilor de consum (JO L 229, 10.9.1996, p. 3).

(4) În conformitate cu articolul 3 din Regulamentul (CE) nr. 1749/96.

ANEXA I

SUBINDICII IAPC

01. PRODUSE ALIMENTARE ȘI BĂUTURI NEALCOOLICE 01.1 Produse alimentare 01.1.1 Pâine și cereale 01.1.2 Carne 01.1.3 Pește 01.1.4 Lapte, brânză și ouă 01.1.5 Uleiuri și grăsimi 01.1.6 Fructe 01.1.7 Legume, inclusiv cartofi și alte rădăcinoase 01.1.8 Zahăr, gem, miere, siropuri, ciocolată și produse zaharoase 01.1.9 Produse alimentare neclasificate în altă parte 01.2 Băuturi nealcoolice 01.2.1 Cafea, ceai și cacao 01.2.2 Ape minerale, răcoritoare și sucuri 02. BĂUTURI ALCOOLICE ȘI TUTUN 02.1 Băuturi alcoolice 02.1.1 Spirtoase 02.1.2 Vin 02.1.3 Bere 02.2 Tutun 03. ÎMBRĂCĂMINTE ȘI ÎNCĂLȚĂMINTE 03.1 Îmbrăcăminte 03.1.1 Materiale pentru îmbrăcăminte 03.1.2 Articole de îmbrăcăminte 03.1.3 Alte articole de îmbrăcăminte și accesorii 03.1.4 Curățarea uscată, repararea și închirierea articolelor de îmbrăcăminte 03.2 Încălțăminte, inclusiv reparații 04. LOCUINȚE, APĂ, ELECTRICITATE, GAZE ȘI ALȚI COMBUSTIBILI 04.1 Chirii efective pentru locuințe 04.3 Întreținerea și repararea curentă a locuințelor 04.3.1 Produse pentru întreținerea și repararea curentă a locuințelor 04.3.2 Servicii pentru întreținerea și repararea curentă a locuințelor 04.4A Alte servicii asociate locuințelor 04.5 Electricitate, gaze și alți combustibili 04.5.1 Electricitate 04.5.2 Gaze 04.5.3 Combustibili lichizi 04.5.4 Combustibili solizi 04.5.5 Apă caldă, aburi și gheață 05. MOBILIER, ECHIPAMENTE DE UZ CASNIC ȘI ÎNTREȚINEREA CURENTĂ A LOCUINȚELOR 05.1 Mobilă, alte articole de mobilier și decorațiuni, covoare și alte articole de acoperit solul și reparații 05.1.1 Mobilă și alte articole de mobilier 05.1.2 Covoare și alte articole de acoperit solul 05.1.3 Repararea mobilei, a altor articole de mobilier și a articolelor de acoperit solul 05.2 Textile de uz casnic 05.3 Aparate de încălzit și de gătit, frigidere, mașini de spălat și alte aparate de uz casnic mari, inclusiv accesorii și reparații 05.3.1/2 Aparate de uz casnic mari, electrice sau nu, și aparate electrice de uz casnic mici 05.3.3 Repararea aparatelor de uz casnic 05.4 Produse din sticlă, tacâmuri și veselă și ustensile de uz casnic 05.5 Unelte și echipamente pentru casă și grădină 05.6 Bunuri și servicii pentru întreținerea curentă a locuințelor 05.6.1 Bunuri de uz curent 05.6.2 Servicii casnice și de îngrijire a locuințelor 06.A SĂNĂTATE: Produse medicamentoase și farmaceutice și dispozitive și echipamente terapeutice - plătite de consumator și necompensate 07. TRANSPORT 07.1 Achiziționarea de vehicule 07.1.1 Autoturisme noi și second-hand 07.1.2/3 Motociclete și biciclete 07.2 Exploatarea vehiculelor personale 07.2.1 Piese de schimb și accesorii 07.2.2 Carburanți și lubrifianți 07.2.3 Întreținere și reparații 07.2.4A Alte servicii asociate vehiculelor personale 07.3 Servicii de transport 07.3.1A Transportul de călători pe calea ferată 07.3.2A Transportul rutier de călători 07.3.3A Transportul aerian de călători 07.3.4A Transportul maritim și pe căi navigabile interioare de călători 07.3.5A Alte servicii de transport achiziționate 07.3.6A Bilete combinate 08. COMUNICAȚII 08.1 Comunicații 08.1.1. Servicii poștale 08.1.2/3 Echipamente și servicii de telefonie, telegraf și telefax 09. ACTIVITĂȚI RECREATIVE ȘI CULTURĂ 09.1 Echipamente și accesorii, inclusiv reparații 09.1.1 Echipamente pentru recepționarea, înregistrarea și reproducerea sunetului și imaginilor 09.1.2 Echipamente fotografice și cinematografice și instrumente optice 09.1.3 Echipamente de prelucrare a datelor 09.1.4 Alte bunuri de folosință îndelungată importante pentru activități recreative și cultură 09.1.5 Jocuri, jucării și hobby-uri, echipamente sportive, de camping și pentru activități recreative în aer liber 09.1.6 Suporturi de înregistrare a sunetului și imaginilor 09.1.7 Grădinărit 09.1.8 Animale de companie 09.1.9 Repararea echipamentelor și accesoriilor pentru activități recreative și cultură 09.2A Servicii recreative și culturale 09.3 Ziare, cărți și articole de papetărie 09.4 Pachete turistice 10.A ÎNVĂȚĂMÂNT - plătit de obicei de către consumatori în statele membre 11. HOTELURI, CAFENELE ȘI RESTAURANTE 11.1 Furnizarea produselor și serviciilor alimentare („catering”) 11.1.1 Restaurante și cafenele 11.1.2 Cantine 11.2 Servicii de cazare 12. ALTE BUNURI ȘI SERVICII 12.1 Îngrijire personală 12.1.1 Saloane de coafură și estetică corporală 12.1.2 Aparate, articole și produse de îngrijire personală 12.2 Articole de uz personal neclasificate în altă parte 12.4A Asigurări 12.4.2A Asigurări pentru locuințe - asigurări de bunuri mobiliare 12.4.4A Asigurări pentru transport - asigurări de autoturisme 12.5A Servicii bancare neclasificate în altă parte 12.6A Alte servicii neclasificate în altă parte

ANEXA II

ILUSTRAREA SUBINDICILOR IAPC: DEFALCAREA PE DIVIZIUNI (nivel de două cifre), GRUPE (nivel de trei cifre) ȘI CLASE (1) (nivel de patru cifre) (2)

01. PRODUSE ALIMENTARE ȘI BĂUTURI NEALCOOLICE

01.1. Produse alimentare

Produsele clasificate aici sunt cele achiziționate în general pentru consumul la domiciliu. Din rubrică sunt așadar excluse produsele vândute în mod normal pentru consumul imediat, cum ar fi sandviciuri, crenvurști, înghețate etc. (11.1.1). Sunt de asemenea excluse preparatele culinare și produsele realizate de furnizorii de preparate culinare, chiar și în cazul în care acestea sunt livrate la domiciliu (11.1.1). Produsele vândute în mod specific ca hrană pentru animalele de companie sunt incluse la punctul (09.1.8).

01.1.1. Pâine și cereale (ND)

— Orez sub toate formele, inclusiv orezul preparat cu carne, pește, fructe de mare sau legume

— Porumb, grâu, orz, ovăz, secară și alte cereale sub formă de boabe, făină sau griș

— Pâine și alte produse de panificație, cum ar fi pâine cu cereale, pâine prăjită, biscuiți, turtă dulce, foi de napolitane, cornete de înghețată și brioșe

— Produse de patiserie, cum ar fi checuri, tarte, plăcinte și pizza

— Produse din paste făinoase sub toate formele, inclusiv cele care conțin carne, pește, fructe de mare, brânză sau legume

— Alte produse, cum ar fi malț, făină de malț, extract de malț, amidon din cartofi, tapioca, sago, alte tipuri de amidon, preparate din cereale (fulgi de porumb, fulgi de ovăz etc.) și produse omogenizate pentru sugari, produse dietetice și ingrediente culinare obținute pe bază de făină, amidon sau extract de malț

Inclusiv: Couscous și alte produse făinoase similare preparate cu carne, pește, fructe de mare sau legume, amestecuri sau aluaturi pentru prepararea produselor de panificație sau patiserie.

Exclusiv: Plăcintă cu carne (01.1.2); plăcintă cu pește (01.1.3); porumb dulce (01.1.7); produse alimentare omogenizate pentru sugari, produse dietetice și ingrediente culinare care conțin cel puțin 50 % cacao (01.1.8).

01.1.2. Carne (ND)

— Carne proaspătă, refrigerată sau congelată de: — bovine, ovine, caprine și porcine; — păsări și măruntaie comestibile de păsări; — iepuri și vânat (căprioare, mistreți, fazani, cocoși de munte etc.); — cai, măgari, catâri, cămile și animale similare;

— organe comestibile proaspete, refrigerate sau congelate;

— carne uscată, sărată sau afumată și organe comestibile (cârnați, salam, șuncă, jambon, pateu etc.);

— alte conserve de carne sau produse și preparate din carne (carne conservată, extracte din carne, sucuri de carne, plăcintă cu carne etc.).

Inclusiv: Carne și organe comestibile ale mamiferelor marine (foci, morse, balene etc.).

Exclusiv: Produse făinoase care conțin carne (01.1.1); broaște, melci de pământ și de mare (01.1.3); supe care conțin carne (01.1.9); untură și alte grăsimi animale comestibile (01.1.5).

01.1.3. Pește (ND) (SEZ)

— Pește proaspăt, refrigerat sau congelat

— Fructe de mare proaspete, refrigerate sau congelate (crustacee, inclusiv crabi, moluște și alte crustacee, melci de pământ și de mare, broaște)

— Pește și fructe de mare uscate, sărate sau afumate

— Alte feluri de pește și fructe de mare conservate sau prelucrate și preparate din pește și fructe de mare (conserve de pește și fructe de mare, caviar și alte feluri de icre, plăcinte cu pește etc.)

Exclusiv: Produse făinoase care conțin pește (01.1.1); supe din pește (01.1.9).

01.1.4. Lapte, brânză și ouă (ND)

— Lapte integral proaspăt, pasteurizat sau sterilizat și lapte cu conținut scăzut de grăsimi

— Lapte conservat (condensat, evaporat sau lapte praf)

— Iaurt, smântână, deserturi pe bază de lapte, băuturi pe bază de lapte și alte produse similare pe bază de lapte

— Brânză și lapte covăsit

— Ouă de păsări de curte, praf de ouă și alte produse din ouă realizate în întregime din ouă

Inclusiv: Lapte, smântână și iaurt cu adaos de zahăr, cacao, fructe sau arome.

01.1.5. Uleiuri și grăsimi (ND)

— Unt

— Margarină și alte grăsimi vegetale, inclusiv unt de arahide

— Uleiuri comestibile (ulei de măsline, ulei de porumb, ulei de floarea soarelui, ulei de soia, ulei de arahide etc.)

— Grăsimi animale comestibile (untură etc.)

Exclusiv: Ulei din ficat de morun sau halibut (06.A).

01.1.6. Fructe (ND) (SEZ)

— Fructe proaspete sau refrigerate

— Fructe uscate, coji de fructe, sâmburi de fructe, nuci și semințe comestibile

— Fructe congelate și alte fructe conservate și produse pe bază de fructe, inclusiv produse omogenizate pentru sugari, preparate dietetice și ingrediente culinare bazate exclusiv pe fructe

Exclusiv: Legume cultivate pentru fructele lor, cum ar fi tomate, castraveți și pătlăgele vinete (01.1.7); gemuri, marmelade, compoturi, jeleuri, piureuri și paste de fructe (01.1.8); părți ale plantelor conservate în zahăr (01.1.8); sucuri de fructe (01.2.2); concentrate și siropuri de fructe pentru uz culinar (01.1.9) sau pentru prepararea băuturilor (01.2.2).

01.1.7. Legume, inclusiv cartofi și alte legume cu tuberculi (ND) (SEZ)

— Legume proaspete sau refrigerate

— Legume congelate

— Legume uscate

— Alte legume conservate sau transformate și produse pe bază de legume, inclusiv produse omogenizate pentru sugari, preparate dietetice și ingrediente culinare exclusiv pe bază de legume

— Cartofi și alte rădăcinoase proaspete sau refrigerate (manioc, arorut, cassava, cartofi dulci și alte rădăcinoase cu amidon)

— Produse pe bază de legume cu tuberculi (făină, griș, fulgi, piureuri, cartofi prăjiți și chips-uri), inclusiv preparate refrigerate, cum ar fi cartofii pre-prăjiți

Inclusiv: Porumb dulce, alge și alte plante marine, ierburi culinare (pătrunjel, rozmarin, cimbru etc.); ciuperci comestibile.

Exclusiv: Amidon din cartofi, tapioca, sago și alte rădăcinoase care conțin amidon (01.1.1); supe și ciorbe din carne și legume (01.1.9); usturoi, ghimbir, ardei iute, precum și alte mirodenii și condimente (01.1.9); sucuri de legume și zarzavaturi (01.2.2).

01.1.8. Zahăr, gem, miere, siropuri, ciocolată și dulciuri (ND)

— Zahăr din sfeclă sau trestie de zahăr, rafinat sau nerafinat, zahăr pudră, zahăr cristalizat, zahăr candel

— Gemuri, marmelade, compoturi, jeleuri, piureuri și paste de fructe, miere naturală și artificială, siropuri și melase, inclusiv părți ale plantelor conservate în zahăr

— Batoane sau tablete de ciocolată, gumă de mestecat, bomboane, caramele, drajeuri și alte dulciuri

— Deserturi, produse omogenizate pentru sugari, produse dietetice și ingrediente culinare care conțin cel puțin 50 % cacao

— Înghețată și produse similare

Inclusiv: Înlocuitori artificiali de zahăr

Exclusiv: Cacao și praf de ciocolată (01.2.1); siropuri pentru prepararea băuturilor (01.2.2).

01.1.9. Produse alimentare neclasificate în altă parte (ND)

— Sare, mirodenii, sosuri, condimente, produse de asezonare (muștar, maioneză, ketchup, sos de soia etc.), oțet, prafuri de copt, drojdie de panificație, deserturi, supe, ciorbe, fierturi, concentrate și siropuri de fructe pentru uz culinar etc.

Inclusiv: usturoi, ghimbir, ardei iute; produse omogenizate pentru sugari, preparate dietetice și ingrediente culinare, cu excepția celor bazate pe amidon, făină sau extract de malț (01.1.1) sau exclusiv fabricate pe bază de fructe (01.1.6) sau legume (01.1.7) sau care conțin cel puțin 50 % cacao (01.1.8.).

Exclusiv: ierburi culinare (01.1.7); deserturi care conțin cel puțin 50 % cacao (01.1.8).

01.2. Băuturi nealcoolice

Băuturile nealcoolice pentru consum imediat, inclusiv cele de la automate, sunt incluse la punctele 11.1.1 și 11.1.2.

01.2.1. Cafea, ceai și cacao (ND)

— Cafea, indiferent dacă este sau nu decofeinizată, prăjită sau măcinată, inclusiv cafea instant, extracte și esențe din cafea și înlocuitori de cafea

— Ceai, maté și alte produse din plante pentru infuzii

— Cacao, indiferent dacă este sau nu îndulcită, și praf de ciocolată

Inclusiv: Preparate pentru băuturi care conțin cacao, lapte, malț etc.; înlocuitori de cafea și ceai; extracte și esențe de cafea și ceai.

01.2.2. Ape minerale, băuturi răcoritoare și sucuri (ND)

— Ape minerale

— Băuturi răcoritoare, cum ar fi sifon, limonadă sau cola

— Sucuri de fructe și legume

— Siropuri și concentrate pentru prepararea băuturilor

Exclusiv: Spirtoase nealcoolice, lichioruri etc. (02.1.1); vin, cidru etc. nealcoolizate (02.1.2) și bere nealcoolizată (02.1.3).

02. BĂUTURI ALCOOLICE ȘI TUTUN

02.1. Băuturi alcoolice

Băuturile alcoolice pentru consum imediat, inclusiv cele de la automate, sunt incluse la punctele 11.1.1 și 11.1.2.

02.1.1. Spirtoase (ND)

— Spirtoase și lichioruri

Inclusiv: mied; aperitive, altele decât cele pe bază de vin; spirtoase și lichioruri nealcoolice etc.

02.1.2. Vin (ND)

— Vin din struguri sau alte fructe, inclusiv cidru și perry

— Aperitive pe bază de vin, vin alcoolizat, șampanie și alte vinuri spumoase, sake și similare

Inclusiv: vin și cidru nealcoolizat etc.

02.1.3. Bere (ND)

— Toate tipurile de bere, cum ar fi berea slabă („ale”), berea blondă („lager”) și berea neagră („porter”)

Inclusiv: bere slab alcoolizată și nealcoolizată.

02.2. Tutun (ND)

— Țigări și hârtie pentru țigări

— Trabucuri, tutun de pipă, tutun de mestecat sau prizat

Inclusiv: Achiziționarea de tutun în cafenele, baruri, restaurante, de la automate etc.

Exclusiv: Alte articole pentru fumători (12.2).

03. ARTICOLE DE ÎMBRĂCĂMINTE ȘI ÎNCĂLȚĂMINTE

03.1. Articole de îmbrăcăminte

03.1.1. Materiale pentru confecții (SD)

— Țesături din fibre naturale, din fibre artificiale și din amestecuri de fibre naturale și artificiale

Exclusiv: Țesături pentru mobilier și tapițerie (05.2).

03.1.2. Articole de îmbrăcăminte (SD)

— Articole de îmbrăcăminte pentru bărbați, femei, copii (de la 3 la 13 ani) și bebeluși (de la 0 la 2 ani), fie gata confecționate, fie făcute la comandă, din orice fel de materiale (inclusiv piele, blană, materiale sintetice și cauciuc), pentru zi, pentru sport sau pentru muncă: — cape, pardesie, impermeabile, hanorace, bluzoane etc. — jachete, pantaloni, veste, rochii, fuste, taioare, costume făcute la comandă etc. — cămăși, bluze, pulovere, jachete tricotate etc. — tricouri, maiouri, slipuri, șosete, ciorapi, colanți, sutiene, chiloți, centuri, corsete — pijamale, cămăși de noapte, haine de casă, capoate și costume de baie — articole pentru sugari, inclusiv scutece din țesături și botoșei din țesături

Exclusiv: articole de galanterie medicală, cum ar fi ciorapi elastici (06.A); scutece din hârtie și vată de bumbac (12.1.2).

03.1.3. Alte articole de îmbrăcăminte și accesorii (SD)

— Cravate și batiste-fantezie, batiste, eșarfe, fulare, mănuși, mitene, manșoane, centuri, bretele, șorțuri, halate de lucru, bavete, mânecare, pălării, șepci, berete, bonete, căști de protecție

— Ață de cusut, lână de tricotat și accesorii de croitorie, cum ar fi: catarame, nasturi, fermoare, capse, bentițe, dantele, pasmanterie etc.

Exclusiv: mănuși și alte articole din cauciuc (05.6.1); ace cu gămălie, ace de cusut, croșete și andrele (05.6.1); echipament sportiv de protecție a capului (cum ar fi cele utilizate la hochei pe gheață, fotbal american, baseball, crichet, ciclism, box etc.) (09.1.5); alte echipamente sportive de protecție, cum ar fi veste de salvare, mănuși de box, jambiere, genunchiere, cotiere și materiale de protecție, ochelari de protecție, centuri etc. (09.1.5); batiste de hârtie (12.1.2); ceasuri, bijuterii, butoni, ace de cravată (12.2); bastoane, umbrele, evantaie, brelocuri (12.2).

03.1.4. Curățare uscată, repararea și închirierea articolelor de îmbrăcăminte (S)

— Curățare uscată, spălare și vopsire

— Stoparea, remaierea, repararea și retușarea articolelor de îmbrăcăminte

— Închirierea articolelor de îmbrăcăminte

Exclusiv: Închirierea lenjeriei de uz gospodăresc (5.6.2).

03.2. Articole de încălțăminte, inclusiv reparații (SD)

— Toate articolele de încălțăminte pentru bărbați, femei, copii (de la 3 la 13 ani) și bebeluși (de la 0 la 2 ani), inclusiv încălțăminte de sport pentru utilizare zilnică sau încălțăminte pentru petrecerea timpului liber (pantofi de jogging, cros, tenis, baschet, canotaj etc.)

— Părți componente ale articolelor de încălțăminte (tocuri, tălpi etc.)

— Repararea articolelor de încălțăminte, inclusiv servicii de curățare a încălțămintei

— Închirierea articolelor de încălțăminte, cu excepția închirierii articolelor de încălțăminte pentru anumite sporturi (pantofi de bowling, ghete de fotbal, bocanci cu crampoane, bocanci de schi, patine pentru patinaj pe gheață și patine cu rotile etc.) (09.2)

Inclusiv: ghetre, jambiere și articole similare; accesorii pentru încălțăminte, cum ar fi calapoadele și șanurile.

Exclusiv: botoșei din țesături pentru sugari (03.1.2); încălțăminte ortopedică (06.A); încălțăminte pentru anumite sporturi (pantofi de bowling, ghete de fotbal, ghete cu crampoane, bocanci de schi, patine pentru patinaj pe gheață sau patine cu rotile etc.) (09.1.5); jambiere, genunchiere și cotiere pentru crichet și alte echipamente sportive de protecție (09.1.5).

04. LOCUINȚE, APĂ, ELECTRICITATE, GAZE ȘI ALȚI COMBUSTIBILI

04.1. Chirii efective pentru locuințe (S)

Chiriile includ în mod normal plata pentru utilizarea terenului pe care se află proprietatea, spațiul ocupat și instalațiile fixe de încălzire, instalațiile sanitare, de iluminat etc.

Chiriile includ și plata pentru utilizarea unui garaj care oferă loc de parcare ocupantului locuinței. Garajul nu trebuie să se afle în imediata vecinătate a locuinței și nici nu este neapărat închiriat de același proprietar.

Chiriile nu includ cheltuielile pentru electricitate, gaze, încălzire, apă, apă caldă și salubritate.

Include:

— chirii efectiv plătite de către chiriașii sau subchiriașii care ocupă o locuință, mobilată sau nemobilată, aceasta fiind principala lor reședință;

— chirii efectiv plătite pentru reședințe secundare.

Inclusiv:

Plata pentru utilizarea mobilierului în cazul închirierii locuințelor mobilate; chirii pentru locuințele închiriate pe perioada concediilor (

NB: dacă sunt disponibile spre a fi achiziționate pe teritoriul economic inclus din aceleași motive ca și vacanțele cu pachete de servicii

); plata ocupării unei camere într-un hotel sau într-o pensiune cu titlul de reședință principală.

Exclusiv: hiriile pentru garaje sau spații de parcare ce nu sunt destinate ocupantului locuinței (07.2.4A); chirii plătite de persoane cazate în pensiuni și unități similare (11.2); chirii pentru cazare în sate și centre de vacanță (11.2).

04.3. Întreținerea și reparațiile curente ale locuințelor

Întreținerea și reparațiile curente ale locuințelor prezintă două caracteristici: pe de o parte, sunt activități pe care proprietarul sau chiriașul este obligat să le desfășoare periodic, în vederea păstrării locuinței în stare bună; pe de altă parte, acestea nu modifică performanța, capacitatea sau durata de viață prevăzută a locuințelor.

Toate cheltuielile pe care le efectuează chiriașii pentru materialele și serviciile necesare reparațiilor curente și întreținerii locuințelor fac parte din cheltuielile de consum individual al gospodăriilor.

Cheltuielile efectuate de proprietari pentru materialele necesare reparațiilor curente și întreținerii locuințelor, care trebuie întreprinse chiar de către proprietari, fac parte din cheltuielile de consum individual al gospodăriilor. Cheltuielile efectuate de proprietari pentru serviciile necesare reparațiilor curente și întreținerii locuințelor echivalente cheltuielilor similare efectuate de chiriași fac, de asemenea, parte din cheltuielile de consum individual. Celelalte cheltuieli efectuate de proprietari pentru serviciile necesare reparațiilor curente și întreținerii locuințelor reprezintă consum intermediar.

Achizițiile de materiale efectuate de chiriași sau proprietari cu intenția de a realiza ei înșiși întreținerea sau reparațiile trebuie incluse la punctul 04.3.1. Totuși, în cazul în care chiriașii sau proprietarii apelează la o întreprindere pentru efectuarea întreținerii sau reparațiilor, atunci valoarea totală a serviciilor, inclusiv costul materialelor utilizate, ar trebui incluse la punctul 04.3.2.

04.3.1. Produse pentru întreținerea și reparațiile curente ale locuințelor (ND)

— Sunt incluse produse cum ar fi vopsele și lacuri, grunduri, tapete, material textil pentru acoperirea pereților, ferestre, ipsos, ciment, mastic, lipici pentru tapet. Mici articole pentru instalații sanitare (țevi, robinete, coturi etc.) și materiale de placare (parchet, faianță etc.).

Exclusiv: Mochete și linoleum (05.1.2); unelte manuale, clanțe, prize, cabluri și becuri electrice (05.5); mături, perii de frecat, perii de praf și produse de curățare (05.6.1); produse utilizate pentru reparații majore, extinderi și transformări de locuințe (formare de capital).

04.3.2. Servicii de întreținere și reparații curente ale locuințelor (S)

— Sunt incluse serviciile prestate de instalatori, electricieni, tâmplari, geamgii, vopsitori, decoratori, parchetari etc., care sunt angajați pentru întreținerea și reparațiile curente ale locuințelor. Acoperă valoarea totală a serviciilor, care reprezintă atât costul mâinii de lucru, cât și costul materialelor.

Exclusiv: Serviciile închiriate pentru reparații majore, extinderi și transformări de locuințe (formare de capital).

04.4A Alte servicii asociate locuințelor (S) (3)

— Colectarea resturilor menajere - consumatorii plătesc în funcție de consum (04.4.1A)

— Servicii de salubritate - consumatorii plătesc în funcție de consum (04.4.2A)

— Furnizarea apei - consumatorii plătesc în funcție de consum (04.4.3A)

— Alte servicii asociate locuinței neclasificate în altă parte (04.4.4): — supraveghere, grădinărit, curățenia și iluminatul pe casa scării, întreținerea lifturilor și a ghenelor în imobilele colective; — deszăpezirea și coșeritul; — curățarea străzii.

Inclusiv: Cheltuieli asociate, cum ar fi închirierea contoarelor, citirea contoarelor, cheltuieli de abonament etc.

Exclusiv: Furnizarea apei calde sau a aburilor (04.5.5); dezinsecție și deratizare (05.6.2).

04.5. Electricitate, gaze și alți combustibili

04.5.1. Electricitate (ND) (E)

Inclusiv: Cheltuieli asociate, cum ar fi închirierea contoarelor, citirea contoarelor, cheltuieli de abonament etc.

04.5.2. Gaze (ND) (E)

— Gaze naturale sau din rețeaua de gaze a orașelor

— Hidrocarburi lichefiate (butan, propan etc.).

Inclusiv: Cheltuieli asociate, cum ar fi închirierea contoarelor, citirea contoarelor, închirierea containerelor de depozitare, cheltuieli de abonament etc.

04.5.3. Combustibili lichizi (ND) (E)

— Combustibil pentru încălzire și petrol lampant

04.5.4. Combustibili solizi (ND) (E)

— Cărbuni, cocs, brichete de cărbuni, lemn de foc, cărbuni de grătar, turbă și similare

04.5.5. Apă caldă, aburi și gheață (ND) (E)

— Apă caldă și aburi care se obțin prin achiziționare

— Gheață pentru răcire și refrigerare

05. MOBILIER, ECHIPAMENTE DE UZ CASNIC ȘI ÎNTREȚINEREA CURENTĂ A LOCUINȚELOR

05.1. Mobilă, articole de mobilier, covoare și alte articole de acoperit solul și reparații

05.1.1. Mobilă și alte articole de mobilier (D)

— Paturi, canapele, divane, mese, scaune, dulapuri, comode și biblioteci

— Echipamente de iluminat, cum ar fi lustre, lampadare, globuri și veioze

— Tablouri, sculpturi, gravuri și alte obiecte de artă, inclusiv reproduceri și alte ornamente

— Paravane, pereți despărțitori extensibili și alte articole de mobilier și accesorii fixe

Inclusiv: Instalare, dacă este cazul; somiere și rogojini; dulapuri de baie; mobilier pentru bebeluși, cum ar fi leagăne, scaune înalte și țarcuri; storuri și jaluzele, cu excepția celor din pânză (05.2); mobilier de camping și de grădină, cu excepția umbrarelor (05.2); oglinzi, sfeșnice și candelabre.

Exclusiv: Case de bani (05.3.1/2); orologii și pendule (12.2); termometre de perete și barometre, landouri și cărucioare pentru copii (12.2).

05.1.2. Covoare și alte articole de acoperit solul (D)

— Covoare, mochete, linoleum și alte articole de acoperit solul similare

Inclusiv: Așezarea articolelor de acoperit solul

Exclusiv: Parchet și faianță (04.3.1); covorașe de baie, preșuri și rogojini (05.2).

05.1.3. Repararea mobilei, a altor articole de mobilier și a articolelor de acoperit solul (D)

Inclusiv: Restaurarea antichităților și a operelor de artă; curățarea mobilei, a articolelor de mobilier și a articolelor de acoperit solul.

Exclusiv: Instalarea 05.1.1 sau 05.1.2.

05.2. Textile de uz casnic (SD)

— Țesături pentru tapițerii, perdele, draperii, tapiserii, draperii pentru uși și storuri din pânză

— Așternuturi de pat, cum ar fi saltele, perne, rezemătoare și hamacuri

— Lenjerie de pat, cum ar fi cearșafuri, fețe de pernă, pături, saci de dormit, pleduri, plăpumi, cuverturi și plase de țânțari

— Lenjerie de masă și de baie, cum ar fi fețe de masă și șervete, halate de baie, prosoape și mănuși de baie

— Alte articole textile de uz casnic, cum ar fi sacoșe, coșuri de rufe, huse pentru îmbrăcăminte și mobilă, steaguri, umbrare etc.

— Repararea articolelor textile de uz casnic

Inclusiv: articole cumpărate la bucată; mușama; covorașe de baie, preșuri și rogojini.

Exclusiv: articole textile de acoperit pereții (04.3.1); articole de acoperit solul, cum ar fi covoarele și mochetele (05.1.2); închirierea lenjeriei de uz casnic (05.6.2); huse pentru autoturisme, motociclete etc. (07.2.1); saltele pneumatice și saci de dormit (09.1.5).

05.3. Aparate de încălzit și de gătit, frigidere, mașini de spălat și alte aparate de uz casnic mari, inclusiv accesorii și reparații

05.3.1/2 Aparate de uz casnic mari, electrice sau neelectrice (D), și aparate electrice de uz casnic mici (SD)

— Frigidere, congelatoare și combine frigorifice

— Mașini de spălat rufe, mașini de uscat rufe, mașini de spălat vase, mașini de călcat și presat rufe

— Mașini de gătit, rotisoare, lămpi cu spirt, cuptoare și cuptoare cu microunde

— Aparate de aer condiționat, umidificatoare, radiatoare, încălzitoare de apă, ventilatoare și hote

— Aspiratoare, mașini de curățat cu aburi, mașini de spălat covoare și mașini de frecat, de ceruit și rașchetat podele

— Alte aparate de uz casnic mari, cum ar fi case de bani, mașini de cusut și tricotat, aparate de dedurizare a apei și uscătorii

— Râșnițe de cafea, cafetiere, storcătoare, deschizătoare de conserve, mixere, prăjitoare, grătare pentru carne, cuțite, prăjitoare de pâine, mașini de înghețată și sorbet, mașini pentru producerea iaurtului, reșouri pentru menținerea mâncării la cald, fiare de călcat, ibrice, ventilatoare, cântare de uz casnic

Inclusiv: Instalarea aparatelor.

Exclusiv: Aparatele care sunt încorporate în structura imobilului (formare de capital); aparate și ustensile neelectrice de uz casnic mici (05.4); cântare de uz personal și cântare pentru copii (12.1.2).

05.3.3. Repararea aparatelor de uz casnic (S)

Exclusiv: Instalarea aparatelor de uz casnic mari.

05.4. Produse din sticlă, tacâmuri și veselă și ustensile de uz casnic (SD)

— Articole de sticlă și cristal de uz casnic, pentru birou și decorațiuni

— Veselă și articole de uz casnic sau de toaletă din porțelan, ceramică, gresie, faianță, teracotă

— Tacâmuri, articole din metal comun și argintărie

— Ustensile de bucătărie neelectrice din orice fel de materiale, cum ar fi cratițe, oale, tigăi, grătare, râșnițe de cafea, dispozitive de pasat, de tocat carnea, de menținut mâncarea la cald, cântare de uz casnic și alte dispozitive mecanice similare

— Alte articole de uz casnic din orice fel de materiale, cum ar fi cutii de pâine, cafea, mirodenii etc., pubele, coșuri de hârtii, coșuri de rufe, casete portabile pentru bani și seifuri, suporturi pentru prosoape, suporturi pentru sticle, fiare de călcat și mese de călcat, cutii poștale, biberoane, sticle de termos și cutii pentru înghețată

— Reparații ale acestor articole

Exclusiv: Echipamente de iluminat (05.1.1); aparate electrice de uz casnic (05.3.1/2); veselă din carton (05.6.1); cântare de uz personal și pentru copii (12.1.2).

05.5. Unelte și echipamente pentru casă și grădină (D, SD)

— Echipamente și unelte cu motor, cum ar fi mașini de găurit, fierăstraie, mașini de șlefuit, cositoare cu motor, tractoare de grădină, motocultoare, fierăstraie mecanice și pompe de apă

— Unelte manuale, cum ar fi ciocane, șurubelnițe, chei și clești

— Unelte de grădinărit, cum ar fi cositoare, roabe, lopeți, cazmale, greble, furci, coase, seceri și foarfece de grădină

— Scări și scări pliante

— Garnituri pentru uși (balamale, clanțe și zăvoare), piese pentru radiatoare și cămine și alte accesorii metalice pentru uz casnic (galerii pentru perdele, tije de fixare a covoarelor, cuiere etc.) sau de grădină (lanțuri, grilaje, stâlpi și elemente circulare pentru porți și borduri)

— Mici accesorii electrice, cum ar fi prize și întrerupătoare, cabluri electrice, becuri, tuburi fluorescente, lanterne, lămpi portabile, baterii electrice de uz general, sonerii și alarme

— Reparații ale acestor articole

05.6. Bunuri și servicii pentru întreținerea curentă a locuințelor

05.6.1. Bunuri de uz curent (ND)

— Produse de curățare și întreținere, cum ar fi săpunuri, prafuri de spălat, detergenți, înălbitori, balsamuri, produse pentru curățat geamuri, ceară, substanțe de lustruit, vopsele, agenți de desfundare, dezinfectanți, insecticide, fungicide și apă distilată

— Articole din hârtie, cum ar fi filtre, fețe de masă și șervețele, hârtie de bucătărie, saci pentru aspiratoare și veselă din carton, inclusiv folie de aluminiu și saci menajeri

— Articole de curățare, cum ar fi mături, perii de frecat, pămătufuri și perii pentru șters praful, cârpe de praf, lavete, cârpe de spălat pe jos, bureți, bureți pentru spălat vase, sârmă de parchet și piele de căprioară

— Alte articole de uz curent, cum ar fi chibrituri, lumânări, fitile de lampă, alcool metilic, clești de rufe, umerașe, ace de cusut și andrele, degetare, ace de siguranță, cuie, șuruburi, piulițe și bolțuri, pioneze, ținte, șaibe, cleiuri și benzi adezive de uz casnic, sfori, șnururi și mănuși de cauciuc

Exclusiv: Produse de îngrijire a grădinilor ornamentale (09.1.7); batiste de hârtie, hârtie igienică, săpun de toaletă și alte produse pentru igienă personală (12.1.2).

05.6.2. Servicii casnice și de îngrijire a locuințelor (S)

— Angajarea de personal salariat pentru servicii particulare, cum ar fi valeți, bucătari, bone, menajere, șoferi, grădinari, guvernante, secretare, tutori și personal „au pair”

— Servicii casnice, inclusiv supravegherea copiilor, furnizate de agenții sau lucrători pe cont propriu

— Închirierea mobilei, articolelor de mobilier, echipamentelor de uz casnic și lenjeriei de uz casnic

— Alte servicii casnice, cum ar fi spălarea ferestrelor, dezinsecție, fumigări și deratizare

Exclusiv: Curățarea uscată și vopsirea (03.1.4); plăți efectuate de chiriașii locuințelor mobilate pentru utilizarea mobilei (04.1); servicii de salubritate și colectarea deșeurilor menajere (04.4.1/2A); supraveghere, grădinărit, curățarea și iluminatul pe casa scării, întreținerea lifturilor și ghenelor în imobilele colective (04.4.4); deszăpezirea și coșeritul (04.4.4); curățarea străzilor (04.4.4); repararea și instalarea mobilei și articolelor de acoperit solul (05.1); repararea și instalarea aparatelor de uz casnic (05.3); creșe, grădinițe, centre de supraveghere cu program de zi și alte servicii de îngrijire a copiilor (care nu se regăsesc în indice).

06.A SĂNĂTATE: Produse medicamentoase și farmaceutice, dispozitive și echipamente terapeutice - plătite de consumator și necompensate (ND, SD, D)

Include produsele medicamentoase și farmaceutice, precum și aparate și echipamente terapeutice din afara sistemului de asigurări sociale al statelor membre; produsele incluse nu sunt compensabile în cursul anului.

Pot fi incluse, de exemplu:

— vitamine și minerale, analgezice, medicamente de tuse, ulei din ficat de morun și de halibut;

— termometre medicale, pansamente adezive și neadezive, seringi hipodermice, truse de prim-ajutor, termofoare și pungi de gheață, articole de galanterie medicală, cum ar fi ciorapi elastici și genunchiere;

— prezervative și alte contraceptive;

— ochelari de vedere și lentile de contact, proteze auditive, ochi de sticlă, aparate ortopedice, centuri chirurgicale, bandaje pentru hernie, corsete, aparate ortopedice pentru a menține capul ridicat, echipamente de masaj medical și lămpi pentru tratamente medicale, cărucioare electrice și neelectrice și cărucioare pentru invalizi;

— proteze dentare, fără costurile de ajustare;

— încălțăminte ortopedică.

Exclusiv: Produse medicamentoase și farmaceutice, aparate și echipamente terapeutice care sunt total sau parțial compensate sau plătite prin sistemul de asigurări sociale al statelor membre (care nu se regăsesc în indice); toate serviciile, de exemplu închirierea echipamentelor terapeutice și alte servicii (care nu se regăsesc în indice); ochelari de soare fără lentile corectoare (12.2); ochelari de protecție, centuri și bandaje pentru sport (09.1.5); săpunuri medicinale (12.1.2); produse veterinare (09.1.8).

07. TRANSPORT

07.1. Achiziționarea vehiculelor

Achiziționarea vehiculelor de agrement, cum ar fi rulote, caravane, remorci, avioane și ambarcațiuni este inclusă la punctul 09.1.4.

Ponderea autoturismelor noi și second-hand reprezintă achizițiile nete ale populației din indice. Statele membre pot alege între:

(i) o pondere netă pentru autoturismele noi (ponderea brută minus valoarea comercială a autoturismelor second-hand) și o pondere netă pentru autoturismele second-hand, care reprezintă toate achizițiile populației care face obiectul indicelui de la sau prin intermediari care, de obicei, sunt intermediari comerciali, minus valoarea comercială a autoturismelor second-hand;

(ii) o pondere brută pentru autoturismele noi (fără a se ține seama de comercializarea autoturismelor second-hand) și o pondere pentru autoturismele second-hand care reprezintă achizițiile populației care face obiectul indicelui din sectorul industrial, plus marja comercială pentru autoturismele second-hand care își schimbă proprietarul în cadrul populației care face obiectul indicelui; se presupune că autoturismele second-hand comercializate sunt vândute populației care face obiectul indicelui, fiind așadar o tranzacție în cadrul populației care face obiectul indicelui.

07.1.1. Autoturisme noi și second-hand (D)

— Autoturisme noi, microbuze, autoturisme familiale, autoturisme break și alte vehicule similare noi, fie pe două, fie pe patru roți

— Autoturisme second-hand, microbuze, autoturisme familiale, autoturisme break și alte vehicule similare de ocazie, fie pe două, fie pe patru roți

Exclusiv: Cărucioare pentru invalizi (06A); rulote (09.1.4); carturi pentru golf (09.1.4).

07.1.2/3 Motociclete și biciclete (D)

— Motociclete de toate tipurile, scutere și biciclete cu motor

— Biciclete și triciclete de toate tipurile, cu excepția bicicletelor și tricicletelor în miniatură (09.1.5)

Inclusiv: Atașe de motocicletă; vehicule pentru deplasarea pe zăpadă.

Exclusiv: Cărucioare pentru invalizi (06A); carturi pentru golf (09.1.4).

07.2. Utilizarea vehiculelor personale

Achizițiile de materiale efectuate de gospodării cu intenția realizării întreținerii și reparării pe cont propriu trebuie incluse la punctele 07.2.1 sau 07.2.2. Cu toate acestea, în cazul în care gospodăriile plătesc unei unități pentru efectuarea întreținerii sau a reparațiilor, atunci valoarea totală a acestor servicii, inclusiv costul materialelor utilizate, trebuie incluse la punctul 07.2.3.

07.2.1. Piese de schimb și accesorii (SD)

— Pneuri (noi, second-hand sau reșapate), camere, bujii, baterii, amortizoare, filtre, pompe și alte piese de schimb și accesorii pentru vehicule personale

Inclusiv: Produse specifice curățării și întreținerii vehiculelor, cum ar fi vopsele, produse de curățare a cromului, mastic și produse pentru caroserie; huse pentru autoturisme, motociclete etc.

Exclusiv: Produse nespecifice de curățare și întreținere, cum ar fi apă distilată, bureți, piele de căprioară, detergenți etc. (05.6.1); cheltuieli pentru montarea pieselor și accesoriilor și pentru vopsirea, spălarea și lustruirea caroseriilor (07.2.3); aparate radio pentru mașini (09.1.1) și radio-telefoane (08.1.2/3).

07.2.2. Carburanți și lubrifianți (ND) (E)

— Benzină și alti carburanți, cum ar fi motorină, gaz petrolier lichefiat (GPL), alcool și diverse amestecuri pentru motoare în doi timpi

— Lubrifianți, lichid de frână și ulei de transmisie, lichide de răcire și aditivi

Inclusiv: Carburanți pentru vehiculele de agrement clasificate la punctul 09.1.4.

Exclusiv: Cheltuieli pentru schimbarea uleiului și gresare (07.2.3).

07.2.3. Întreținere și reparații (S) (4)

— Servicii cumpărate pentru întreținerea și repararea echipamentelor de transport, cum ar fi montarea pieselor și accesoriilor, echilibrarea roților, inspecția tehnică, depanare, schimburi de ulei, gresare și spălare. Acoperă valoarea totală a serviciilor prestate, adică și costul mâinii de lucru, și costul materialelor utilizate.

07.2.4.A Alte servicii asociate vehiculelor personale (S)

În conformitate cu convențiile SEC 1995, sunt incluse plățile efectuate de gospodării pentru obținerea licențelor, permise etc., considerate drept achiziții de servicii de la guvern (SEC 1995, alineatul 3.76.h). În acest caz, guvernul emite licențe având autoritate de reglementare, cum ar fi verificarea competențelor sau calificării personalului în cauză (SEC 1995, alineatul 4.80.d și nota de subsol).

— Închirierea vehiculelor personale fără șofer

— Închirierea garajelor sau spațiilor de parcare care nu sunt destinate a servi drept parcare ocupantului unei locuințe

— Lecții de conducere auto (autoturisme sau motociclete), examene de conducere și permise de conducere

— Taxe de drum (poduri, tuneluri, feriboturi, autostrăzi) și contoare pentru parcări

— Teste de fiabilitate a drumurilor

Exclusiv: Închirierea unei mașini cu șofer (07.3.2); închirierea unui garaj destinat ca parcare ocupantului unei locuințe (4.1); autorizații de deținere sau utilizare a vehiculelor (nu sunt incluse în indice).

07.3. Servicii de transport

Achizițiile de servicii de transport sunt clasificate în funcție de modul de transport. În cazul în care un bilet acoperă două sau mai multe moduri de transport - de exemplu, autobuz interurban și metrou sau tren interurban și feribot - aceste achiziții ar trebui clasificate la punctul 07.3.6A.

07.3.1A Transportul de călători pe calea ferată (S)

— Transport local și pe distanțe lungi, pentru persoane individuale sau grupuri de persoane și bagaje, cu trenul, tramvaiul sau metroul

Inclusiv: Transportul vehiculelor particulare; servicii de cazare.

Exclusiv: Transportul cu funicularul (07.3.4A); costul meselor și băuturilor răcoritoare, cu excepția cazului în care sunt incluse în preț (11.1.1).

07.3.2A Transportul rutier de călători (S)

— Transport local și pe distanțe lungi, pentru persoane individuale sau grupuri de persoane și bagaje, cu autobuzul, autocarul, taxiul și autovehicule închiriate cu șofer

Exclusiv: Ambulanțe (nu sunt incluse în indice); costul meselor și băuturilor răcoritoare, cu excepția cazului în care sunt incluse în preț (11.1.1).

07.3.3A Transportul aerian de călători (S)

— Transport pentru persoane individuale sau grupuri de persoane și bagaje, cu avionul și elicopterul

Exclusiv: Ambulanțe (nu sunt incluse în indice); costul meselor și răcoritoarelor, cu excepția cazului în care sunt incluse în preț (11.1.1).

07.3.4A Transportul maritim și pe căi navigabile interioare de călători (S)

— Transport pentru persoane individuale sau grupuri de persoane și bagaje, cu nava, feribotul, ambarcațiuni pe pernă de aer și ambarcațiuni cu aripi imerse

Inclusiv: Transportul vehiculelor particulare; servicii de cazare.

Exclusiv: Ambulanțe (nu sunt incluse în indice); costul meselor și răcoritoarelor, cu excepția cazului în care sunt incluse în preț (11.1.1).

07.3.5A Alte servicii de transport achiziționate (S)

— Transportul cu funicularul, telefericul și telecabina

— Mutarea și depozitarea bunurilor de uz casnic

— Servicii ale hamalilor și ale birourilor de păstrare a bagajelor și de expediere a bagajelor

— Comisioanele agențiilor de turism

Exclusiv: Ambulanțe (nu sunt incluse în indice); transportul cu telefericul, telecabina și teleschiul în stațiunile de sporturi de iarnă și centrele de vacanță (09.2).

07.3.6A Bilete combinate (S)

— Bilete care acoperă două sau mai multe mijloace de transport, fără a fi posibilă defalcarea cheltuielilor

Exclusiv: Ambulanțe (nu sunt incluse în indice); transportul cu telefericul, telecabina și teleschiul în stațiunile de sporturi de iarnă și centrele de vacanță (09.2).

08. COMUNICAȚII

08.1. Comunicații

08.1.1. Servicii poștale (S)

— Plăți pentru expedierea scrisorilor, cărților poștale și coletelor

Inclusiv: Toate achizițiile de efecte poștale: timbre, cărți poștale timbrate și aerograme; livrarea poștei și a coletelor private.

Exclusiv: Achiziționarea timbrelor poștale uzate sau obliterate (09.1.5); servicii financiare ale oficiilor poștale (12.5A).

08.1.2/3 Echipamente și servicii de telefonie, telegraf și telefax (S)

— Achiziții de telefoane, radiotelefoane, mașini pentru telefax, roboți telefonici și boxe de amplificare pentru telefoane

— Costurile instalării și abonamentelor telefonice pentru echipamentele telefonice de uz personal

— Apeluri telefonice de la posturi publice sau private

— Servicii de telegrafie, telex și telefax

— Servicii de transmitere a datelor

Inclusiv: Repararea echipamentelor de acest fel; radiotelefonie, radiotelegrafie și radiotelex; apeluri telefonice în hoteluri, cafenele și restaurante; închirieri de telefoane, mașini de telefax, roboți telefonici și boxe de amplificare, acces la Internet.

Exclusiv: Dispozitive de primire a apelurilor telefax și telefonice integrate calculatoarelor personale (09.1.3).

09. ACTIVITĂȚI RECREATIVE ȘI CULTURALE

09.1. Echipamente și accesorii, inclusiv reparații

09.1.1. Echipamente pentru recepționarea, înregistrarea și reproducerea sunetului și imaginilor (D)

— Aparate radio, aparate radio pentru mașini, ceasuri cu radio, emițătoare și receptoare pentru radioamatorism

— Televizoare, aparate video cu facilități de redare și înregistrare, antene de televiziune de orice fel

— Gramofoane, magnetofoane și casetofoane cu facilități de redare și înregistrare, aparate pentru compact discuri (CD), aparate și combine stereofonice de uz personal și părți componente (scale, tunere, amplificatoare, boxe etc.), microfoane și căști

Exclusiv: Camere video și aparate de înregistrare a sunetelor (09.1.2); repararea echipamentelor de acest fel (09.1.9); închirierea acestui tip de echipamente, taxe de abonament și impozite pe echipamentele audiovizuale, abonamente la rețelele private de televiziune (09.2).

09.1.2. Echipamente fotografice și cinematografice și instrumente optice (D)

— Aparate foto, camere de înregistrare și camere de înregistrare a sunetului, camere video, proiectoare de filme și diapozitive, echipamente de mărire și de developare a filmelor și accesorii, cum ar fi ecrane, lentile, blițuri, filtre și componente de măsurare a expunerii

— Binocluri, microscoape, telescoape și busole

09.1.3. Echipamente de prelucrare a datelor (D)

— Calculatoare personale și monitoare individuale, imprimante, programe de calculator și accesorii diverse

— Calculatoare, inclusiv calculatoare de buzunar

— Mașini de scris și editoare de text

Inclusiv: Dispozitive de primire a apelurilor telefax și telefonice integrate calculatoarelor personale.

Exclusiv: Programe pentru jocuri video, casete cu jocuri video și calculatoare cu jocuri care pot fi conectate la televizoare (09.1.5); panglici pentru mașini de scris (09.3); rigle de calcul (09.3).

09.1.4. Alte bunuri de folosință îndelungată importante pentru activități recreative și culturale (D)

— Furgonete, rulote și remorci

— Avioane, aeronave ușoare și planoare

— Ambarcațiuni de agrement, motoare exterioare, suprastructuri și velaturi pentru navigație

— Articole importante pentru jocuri și sporturi, cum ar fi canoe, caiace, planșe de surfing, aparate de body-building, echipamente pentru scafandri, mese de biliard, mese de ping-pong, mașini electrice de biliard, automate cu fise și carturi pentru golf

— Piscine demontabile

— Instrumente muzicale, inclusiv instrumente muzicale electronice, cum ar fi piane, orgi, viori, chitare, trompete, clarinete și flaute

— Cai și ponei

Exclusiv: Mici instrumente muzicale, cum ar fi flaute, muzicuțe etc. (09.1.5); bărci și bazine gonflabile (09.1.5).

09.1.5. Jocuri, jucării și hobby-uri, echipamente sportive, de camping și pentru activități recreative în aer liber (SD)

— Jocuri de cărți, jocuri de societate, jocuri de șah și similare

— Jucării de orice fel, inclusiv păpuși, jucării de pluș, mașini și trenuri de jucărie, biciclete și triciclete în miniatură, seturi de construcții, puzzle, plastilină, jocuri electronice, măști, materiale pentru deghizare, farse și păcăleli, artificii, ghirlande și decorațiuni pentru pomul de Crăciun

— Articole pentru colecțiile de timbre, cum ar fi timbre poștale uzate sau obliterate, albume de timbre și alte articole de colecție (mineralogice, zoologice, botanice etc.)

— Echipamente de gimnastică, educație fizică și sportive, cum ar fi mingi, rachete, palete, schiuri, patine pentru patinaj pe gheață, patine cu rotile, prăjini, greutăți, discuri, sulițe, haltere și extensoare

— Arme de foc și muniție pentru vânătoare și tir sportiv, undițe și alte echipamente pentru pescuit

— Echipamente pentru jocuri de plajă și în aer liber, cum ar fi popice, crochet, frisbee, inclusiv bazine, bărci și plute gonflabile

— Echipamente de campare, cum ar fi corturi și accesorii, saci de dormit și rucsacuri, saltele gonflabile și pompe, grătare și sobe de camping

Inclusiv: Cutii muzicale și mici instrumente muzicale, cum ar fi flaute, muzicuțe, fluiere etc.; programe de calculator pentru jocuri video, casete cu jocuri video și calculatoare pentru jocuri care se pot conecta la televizoare; încălțăminte specifică pentru jocuri, cum ar fi pantofi de bowling, ghete de fotbal, ghete cu crampoane, bocanci de schi, patine pentru patinaj pe gheață și patine cu rotile; echipamente sportive de protecție a capului (cum ar fi cele utilizate în hochei pe gheață, fotbal american, baseball, cricket, ciclism, box etc.); alte echipamente sportive de protecție, cum ar fi veste de salvare, mănuși de box, jambiere, genunchiere și cotiere, materiale de protecție, ochelari, centuri, aparate de susținere etc.

Exclusiv: Mobilier de camping și de grădină (05.1.1); articole de colecție care intră în categoria operelor de artă sau antichităților (05.1.1); aparate de body-building (09.1.4); pomi de Crăciun (09.1.7); albume pentru copii (09.3); timbre poștale noi (8.1.1).

09.1.6. Suporturi de înregistrare a sunetului și imaginilor (SD)

— Discuri și CD-uri

— Benzi magnetice, casete audio, casete video, dischete și CD-ROM-uri înregistrate pentru magnetofoane, casetofoane, aparate video și calculatoare personale

— Benzi magnetice, casete audio, casete video, dischete și CD-ROM-uri neînregistrate pentru magnetofoane, casetofoane, aparate video și calculatoare personale

— Pelicule, filme și discuri neexpuse pentru uz fotografic și cinematografic

Inclusiv: Consumabile fotografice, cum ar fi hârtie fotografică și becuri pentru bliț.

Exclusiv: Baterii (05.5); casete cu jocuri video (09.1.5); fotografii și diapozitive developate (09.2).

09.1.7. Grădinărit (ND)

— Plante, arbuști, bulbi, tuberculi, semințe, îngrășăminte, pământ de flori, produse de pulverizare pentru grădini, flori naturale și artificiale, ghivece și jardiniere

Inclusiv: Pomi de Crăciun naturali și artificiali.

Exclusiv: Unelte de grădinărit (05.5).

09.1.8. Animale de companie (ND)

— Animale de companie, hrană pentru animale de companie, produse veterinare și de toaletare pentru animale de companie, zgărzi, lese, cuști, colivii, acvarii, așternuturi absorbante pentru pisici etc.

Exclusiv: Cai și ponei (09.1.4); servicii veterinare (09.2).

09.1.9. Repararea echipamentelor și accesoriilor pentru activități recreative și culturale (S)

— Repararea echipamentelor audiovizuale, calculatoarelor personale, instrumentelor muzicale, avioanelor și ambarcațiunilor de agrement, jocurilor, jucăriilor și echipamentelor sportive, de vânătoare, pescuit și camping

09.2A Servicii recreative și culturale (S)

— Servicii prestate de: — cinematografe, teatre, opere, săli de concert, teatre de revistă; — stadioane, piste de ciclism, hipodromuri etc.; — muzee, biblioteci, galerii de artă, expoziții; — monumente istorice, parcuri naționale, grădini botanice și zoologice; — spectacole de sunet și lumină; — circuri, târguri și parcuri de distracții; — călușei, balansoare și alte locuri de joacă pentru copii; — mașini electrice de biliard și alte jocuri pentru adulți, altele decât jocurile de noroc; — pârtii de schi și teleschiuri.

— Închirierea echipamentelor și accesoriilor pentru activități recreative și culturale, în special televizoare, casete video, avioane, ambarcațiuni, cai, echipamente de campare și de schi

— Taxe de intrare la piscine și închirierea terenurilor de tenis, de squash și a pistelor de bowling

— Cursuri extrașcolare, individuale sau colective, de bridge, dans, muzică, schi, înot și alte sporturi

— Servicii prestate de muzicieni, clovni, actori pentru divertisment privat

— Servicii prestate de fotografi, cum ar fi developare, imprimare, mărire, fotografii portret etc.

— Servicii veterinare și alte servicii pentru animale de companie, cum ar fi toaletare și adăpostire

— Servicii prestate de ghizi montani, ghizi turistici etc.

Inclusiv: Teleferic și telecabine în stațiunile de sporturi de iarnă sau centre de vacanță; emisiuni de radio și televiziune, în special taxe de conectare și abonamente la rețelele de televiziune particulare; emisiuni de televiziune plătite; închirierea de încălțăminte specifică pentru jocuri, cum ar fi pantofi de bowling, ghete de fotbal, ghete cu crampoane, bocanci de schi, patine pentru patinaj pe gheață și patine cu rotile.

Exclusiv: Teleferic și telecabine în altă parte decât în stațiunile de schi sau centre de vacanță (07.3.5A); baruri cu program de divertisment (11.1.1); cursuri de calculator, limbi străine, dactilografie etc. (10A); cheltuieli pentru serviciile prestate de loterii, agenți de pariuri, pronostic, pariuri la curse de cai, crupieri, cazinouri și alte unități pentru jocuri, automate cu fise, săli de bingo, loz în plic, loterii publicitare etc. (nu sunt cuprinse în indice).

09.3. Ziare, cărți și articole de papetărie (SD, ND)

— Cărți, inclusiv atlase, dicționare, enciclopedii și manuale

— Ziare, reviste și alte periodice

— Cataloage și material publicitar

— Postere, felicitări și cărți de vizită, invitații, cărți poștale ilustrate și neilustrate, calendare

— Hărți rutiere, hărți ale lumii și globuri terestre

— Hârtie de scris, plicuri, registre, caiete, agende etc.

— Tocuri, creioane, stilouri, pixuri, carioca, cerneluri, corectoare de cerneală, gume, ascuțitori etc.

— Hârtie parafinată, indigouri, panglici pentru mașini de scris, tușiere, fluide corectoare etc.

— Perforatoare, aparate de tăiat hârtie, foarfeci, cleiuri și adezivi de birou, capsatoare și capse, agrafe de birou, pioneze etc.

— Materiale de desenat și pictat, cum ar fi pânză, hârtie, carton, culori, creioane colorate, acuarele și pensule

Inclusiv: Albume pentru copii, materiale didactice, cum ar fi manuale, caiete, rigle de calcul, compasuri, echere, raportoare, table de scris, cretă și penare.

Exclusiv: Albume de timbre (09.1.5), cărți poștale timbrate și aerograme (8.1.1), calculatoare de buzunar (09.1.3).

09.4. Pachete turistice (S)

— Pachete turistice, inclusiv călătoria, hrana, cazarea, ghizii etc.

Inclusiv: Excursii de o zi sau de o jumătate de zi.

Exclusiv: Asigurări de călătorie (nu sunt incluse în indice); chirii pentru cazare în gospodării pe durata vacanței (04.1); chirii pentru cazare în sate de vacanță și centre de vacanță (11.2).

10.A ÎNVĂȚĂMÂNT – prestații plătite, de obicei, de către consumatori în statele membre (S)

Include serviciile de învățământ plătite, de obicei, de către consumatori în statele membre; au fost identificate ca atare de statele membre în:

— nivelul 9 al Clasificării Internaționale Standard a Educației (ISCED); programe educaționale, în special pentru adulți, care nu necesită nici un fel de instruire prealabilă, în special formare profesională și dezvoltare culturală.

Inclusiv: Cursuri de calculator, limbi străine, dactilografie etc.

Exclusiv: Învățământul care nu este „plătit, de obicei, de către consumatori în statele membre”, care reprezintă nivelurile 0 și 1 ale ISCED, respectiv grădinițe, școli primare, programe de alfabetizare pentru copiii de orice vârstă, nivelurile 2 și 3 ale ISCED, respectiv învățământul secundar, general, vocațional sau tehnic și nivelurile 5, 6 și 7 ale ISCED, respectiv învățământul superior, universitar sau similar (nu sunt incluse în indice); activități recreative, sportive sau turistice care nu fac obiectul unor cursuri de formare organizate și de continuare, de exemplu lecții de muzică, de sport sau de bridge prestate de profesori independenți (09.2A); materiale didactice (09.3); cantine din școli, universități și alte unități de învățământ (11.1.2); servicii de cazare în internate, universități și alte unități de învățământ (11.2).

11. HOTELURI, CAFENELE ȘI RESTAURANTE

11.1. Furnizarea produselor alimentare („catering”)

11.1.1. Restaurante și cafenele (S)

— Servicii de furnizare a produselor alimentare (alimente, băuturi și răcoritoare) prestate de cafenele, restaurante, bufete, baruri, ceainării etc., inclusiv cele prestate: — în unități care oferă servicii recreative, culturale și sportive, teatre, cinematografe, stadioane, piscine, complexe sportive, muzee, galerii de artă etc.; — în mijloacele de transport în comun (autocare, trenuri, nave, avioane), cu excepția cazurilor în care costul mesei este inclus în bilet (de exemplu, masa oferită în avion); — în unități cu program de divertisment în care se servesc băuturi: cabarete, cluburi de noapte, discoteci cu baruri etc.

— Sunt incluse, de asemenea: — vânzarea produselor pentru consum imediat, cum ar fi sandvișuri, crenvurști, înghețată la cornet etc.; — vânzarea preparatelor culinare și gustărilor de către unități în care are loc prepararea, indiferent dacă sunt sau nu livrate la domiciliu; — preparate culinare pentru a fi consumate în altă parte; — produse pentru consum imediat obținute de la automate (sandvișuri, gustări, răcoritoare, cafea etc.).

Inclusiv: Bacșișuri.

Exclusiv: Achiziții de tutun (02.2).

11.1.2. Cantine (S)

Servicii de furnizare a produselor alimentare prestate de cantine de întreprindere și cantinele din școli, universități și alte unități de învățământ.

Exclusiv: Produsele alimentare și băuturile oferite pacienților din spitale (nu sunt incluse în indice).

11.2. Servicii de cazare (S) (5)

— Servicii de cazare în hoteluri, pensiuni, moteluri și hanuri

— Servicii de cazare în sate de vacanță și centre de vacanță, campinguri, cămine pentru tineret și cabane montane

— Servicii de cazare în internate, universități și alte unități de învățământ

Inclusiv: Bacșișuri, bagajiști.

Exclusiv: Chirii plătite pentru ocuparea unei camere într-un hotel sau într-o pensiune, ca reședință principală (04.1); chirii plătite pentru cazare pe durata concediului sau vacanței (04.1); servicii de furnizare a produselor alimentare în acest fel de unități, cu excepția micului dejun care este inclus în prețul cazării (11.1.1); persoane găzduite în orfelinate, cămine pentru handicapați sau persoane inadaptabile, hoteluri pentru tineri muncitori sau imigranți (nu sunt incluse în indice).

12. DIVERSE BUNURI ȘI SERVICII

12.1. Îngrijire personală

12.1.1. Saloane de coafură și estetică corporală (S)

— Servicii prestate de saloanele de coafură, frizerii, institute de frumusețe, săli de manichiură, băi și saune, solarii, masaje fără scop medical etc.

12.1.2. Aparate, articole și produse de îngrijire personală (ND)

— Aparate electrice: mașini de ras și de tuns, aparate manuale sau căști pentru uscarea părului, ondulatoare și perii de coafat, lămpi de bronzat, aparate de vibromasaj, perii de dinți și alte aparate pentru igiena dentară etc.

— Aparate neelectrice: aparate de ras și tuns și lame pentru acestea, foarfeci, pile de unghii, piepteni, pămătufuri, perii de cap, perii de dinți, perii de unghii, agrafe de păr, bigudiuri, cântare de uz personal și pentru copii etc.

— Articole de igienă personală: săpun de toaletă, săpun medicinal, ulei și lapte demachiant, săpun de ras, spumă și cremă de ras, pastă de dinți etc.

— Produse cosmetice, parfumuri și deodorante: rujuri, lacuri de unghii, produse de machiaj și demachiante (inclusiv pudră, pensule și pufuri pentru pudră), lacuri și loțiuni capilare, produse înainte și după ras, produse de plajă, produse pentru epilat, parfumuri și apă de toaletă, deodorante și produse de baie

— Alte produse: hârtie igienică, batiste de hârtie, prosoape de hârtie, tampoane, vată de bumbac, bețigașe pentru urechi, scutece de unică folosință

Inclusiv: Repararea acestui fel de aparate.

Exclusiv: Scutece din țesături (03.1.2); batiste din țesături (03.1.3).

12.2. Articole de uz personal neclasificate în altă parte (D, SD)

— Pietre prețioase, bijuterii, inclusiv gablonzuri, butoni și ace de cravată

— Orologii și pendule, ceasuri de mână, cronometre, ceasuri deșteptătoare

— Repararea acestui fel de articole

— Articole pentru fumători: pipe, brichete, cutii de țigări etc.

— Articole pentru copii: landouri, cărucioare, paturi și scaune pentru mașină, rucsacuri, hamuri, lese și harnașamente de protecție pentru copii etc.

— Articole de călătorie și alte articole conținând efecte personale: valize, cufere, saci de călătorie, genți diplomat, ghiozdane, sacoșe, portofele, portmonee etc.

— Diverse articole de uz personal: ochelari de soare, bastoane, umbrele, evantaie, brelocuri etc.

— Articole funerare, cum ar fi urne, sicrie și pietre funerare

Inclusiv: Ceasuri deșteptătoare de călătorie; termometre și barometre de perete.

Exclusiv: Ornamente (05.1.1 sau 05.4); aparate radio cu ceas (09.1.1); mobilier pentru sugari (05.1.1); penare (09.3.4); sacoșe de cumpărături (05.2).

12.4A Asigurări (S) (6)

Comisioanele de asigurare sunt clasificate pe tipuri de asigurări. Comisioanele pentru asigurările multirisc, care acoperă mai multe riscuri, nu sunt clasificate separat. Pentru acest tip de asigurare, dacă nu este posibilă defalcarea comisioanelor pe diferitele riscuri asigurate, acestea trebuie clasificate pe baza costului riscului principal.

12.4.2A Asigurarea locuințelor - asigurare care acoperă bunurile mobiliare (S)

— Comisioanele plătite de proprietari și chiriași pentru tipurile de asigurări încheiate de obicei de către chiriași împotriva incendiilor, furturilor, inundațiilor etc.

Exclusiv: Comisioanele plătite de către proprietari pentru tipurile de asigurări încheiate de obicei de către proprietari (consum intermediar).

12.4.4A Asigurări de transport - asigurări auto (S)

— Comisioane de asigurări asociate vehiculelor personale

Exclusiv: Comisioanele pentru asigurările de călătorie și de asigurare a bagajelor (nu sunt incluse în indice).

12.5A Servicii bancare neclasificate în altă parte (S)

— Comisioane bancare reale

— Cheltuieli pentru expedieri de mandate și alte servicii financiare ale oficiilor poștale și caselor de economii

Exclusiv: Plata dobânzilor și a cheltuielilor exprimate ca procent din valoarea tranzacției.

12.6A Alte servicii neclasificate în altă parte (S)

— Onorarii pentru servicii juridice, agenții de plasare a forței de muncă etc.

— Pompe funebre și alte servicii funerare

— Plata serviciilor prestate de administratorii proprietăților, agenții imobiliari, agenții de vânzări și diverși intermediari

— Plata fotocopiilor și alte reproduceri ale documentelor

— Taxe pentru eliberarea pașapoartelor, certificatelor de naștere, căsătorie sau deces - în conformitate cu convențiile din SEC 1995 (nota de subsol 5 la alineatul 4.79) și din sistemul de contabilitate națională (alineatul 8.54), astfel de plăți trebuie să fie considerate drept achiziții de servicii guvernamentale și sunt deci cuprinse în IAPC

— Plata anunțurilor și reclamelor din ziare

— Plata serviciilor prestate de grafologi, astrologi, detectivi particulari, agenții matrimoniale și de consiliere matrimonială, notari publici, diverse concesiuni (locuri, toalete, garderobe) etc.

Exclusiv: În conformitate cu convențiile din SEC 1995, sunt excluse cotizațiile și taxele de înscriere ale membrilor asociațiilor profesionale, bisericilor și cluburilor sociale, culturale, recreative și sportive (SEC 1995, alineatul 3.77e).

(1) Majoritatea claselor includ fie bunuri, fie servicii. Clasele care conțin bunuri sunt codificate (ND), (SD) sau (D), indicând „non-durable” (bunuri de uz curent), „semi-durable” (de folosință de durată medie) sau „durable” (bunuri de folosință îndelungată). (S) reprezintă clasele care includ „servicii”. Anumite clase cuprind atât bunuri, cât și servicii, deoarece este dificilă defalcarea în bunuri și servicii separate. Aceste clase sunt, de obicei, notate cu (S), deoarece se consideră predominantă componenta serviciilor. (E) reprezintă „energie” și (SEZ) „seasonal products” (produse de sezon).

(2) Pe baza proiectului definitiv de clasificare COICOP, adoptat în cadrul reuniunii comune UN-ECE/OCDE/Eurostat privind conturile naționale care a avut loc la Geneva între 30 aprilie și 3 mai 1996.

(3) „Consumatorii plătesc în funcție de consum” înseamnă că plătesc: (i) consumul efectiv contorizat; (ii) un tarif forfetar care poate fi considerat o estimare a consumului pentru serviciul sau bunul respectiv sau (iii) un tarif forfetar care le permite un anumit consum din serviciul respectiv; consumatorii nu plătesc în funcție de consum atunci când serviciul este finanțat din taxe și impozite.

(4) Pentru această poziție, ponderea ar trebui ajustată pentru a include reparațiile plătite ca daune directe de către companiile de asigurare (a se vedea și 12.4A).

(5) Sunt incluse toate serviciile de cazare disponibile pentru vânzare pe teritoriul economic al statelor membre.

(6) Ponderile și prețurile pentru această poziție ar trebui să nu includă daunele. Cu toate acestea, se poate utiliza un indice de preț al primelor brute ca o estimare sau aproximare a variației primelor nete. Pentru celelalte poziții, ponderile trebuie ajustate pentru daunele direct plătite de companiile de asigurări, de exemplu pentru întreținere și reparații (07.2.3) și autoturisme noi și second-hand (07.1.1).